CELEX: 32013R0870
Language: el
Date: 2013-07-09 00:00:00
Title: Κανονισμός (ΕΕ) αριθ. 870/2013 του Συμβουλίου, της 9ης Ιουλίου 2013 , για την τροποποίηση του κανονισμού (ΕΚ) αριθ. 2866/98 σχετικά με τις τιμές μετατροπής του ευρώ για τη Λετονία

12.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 243/1
            
         ΚΑΝΟΝΙΣΜΌΣ (ΕΕ) αριθ. 870/2013 ΤΟΥ ΣΥΜΒΟΥΛΊΟΥ
   της 9ης Ιουλίου 2013
   για την τροποποίηση του κανονισμού (ΕΚ) αριθ. 2866/98 σχετικά με τις τιμές μετατροπής του ευρώ για τη Λετονία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 140 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη τη γνώμη της Ευρωπαϊκής Κεντρικής Τράπεζας,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 2866/98 του Συμβουλίου, της 31ης Δεκεμβρίου 1998, σχετικά με τις τιμές μετατροπής του ευρώ και των νομισμάτων των κρατών μελών που υιοθετούν το ευρώ (1), καθορίζει τις τιμές μετατροπής από την 1η Ιανουαρίου 1999.
            
         
               (2)
            
            
               Σύμφωνα με το άρθρο 4 της πράξης προσχώρησης του 2003, η Λετονία είναι κράτος μέλος με παρέκκλιση, όπως ορίζεται στο άρθρο 139 παράγραφος 1 της Συνθήκης για τη λειτουργία της Ευρωπαϊκής Ένωσης.
            
         
               (3)
            
            
               Σύμφωνα με την απόφαση 2013/387/ΕΕ του Συμβουλίου, της 9ης Ιουλίου 2013,σχετικά με την υιοθέτηση του ευρώ από τη Λετονία την 1η Ιανουαρίου 2014 (2), η Λετονία πληροί τις απαιτούμενες προϋποθέσεις για την υιοθέτηση του ευρώ και η παρέκκλιση υπέρ της Λετονίας καταργείται με ισχύ από την 1η Ιανουαρίου 2014.
            
         
               (4)
            
            
               Η εισαγωγή του ευρώ στη Λετονία απαιτεί τη θέσπιση της τιμής μετατροπής μεταξύ του ευρώ και του λετονικού λατς. Η εν λόγω τιμή μετατροπής ορίζεται σε 0,702804 λατς για 1 ευρώ, η οποία αντιστοιχεί στην ισχύουσα σήμερα κεντρική ισοτιμία του λατς στον μηχανισμό συναλλαγματικών ισοτιμιών (ΜΣΙ ΙΙ).
            
         
               (5)
            
            
               Ο κανονισμός (ΕΚ) αριθ. 2866/98 θα πρέπει, συνεπώς, να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 1 του κανονισμού (ΕΚ) αριθ. 2866/98, παρεμβάλλεται η ακόλουθη γραμμή μεταξύ των τιμών μετατροπής για την κυπριακή λίρα και το φράγκο Λουξεμβούργου:
   
      «= 0,702804 λετονικά λατς».
   
   Άρθρο 2
   Ο παρών κανονισμός αρχίζει να ισχύει την 1η Ιανουαρίου 2014.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Ιουλίου 2013.
      
         
            Για το Συμβούλιο
         
         
            Ο Πρόεδρος
         
         R. ŠADŽIUS
      
   
   
      (1)  ΕΕ L 359 της 31.12.1998, σ. 1.
   
      (2)  ΕΕ L 195 της 18.7.2013, σ. 24.